

Szerb Köztársaság

Vajdaság Autonóm Tartomány

Zenta község

Zenta község polgármestere

Szám: 320-\_\_/2023-II

Dátum: 2023.6.1.

Z e n t a

**NYILVÁNOS FELHÍVÁS**

**ZENTA KÖZSÉG ÁLLAMI TULAJDONÚ MEZŐGAZDASÁGI FÖLDERÜLETEI TÉRÍTÉSMENTES HASZNÁLATÁRA VALÓ JOGOSULTSÁG ÉRVÉNYESÍTÉSÉRE A 2024. ÉVRE VONATKOZÓAN**

A mezőgazdasági földterületről szóló törvénnyel (az SZK Hivatalos Közlönye, 62/06., 65/08. – más törv., 41/09., 112/2015., 80/17. és 95/18. sz. – más törv.) és az állami tulajdonú mezőgazdasági földterület bérlete és használata feltételeiről és az eljárásáról szóló szabályzattal (az SZK Hivatalos Közlönye, 16/2017., 111/2017., 18/2019., 45/2019., 3/2020., 25/2020., 133/20 és 63/21 sz.) összhangban Zenta község polgármestere kiírja a **nyilvános felhívást**, amellyel tájékoztatja:

* az oktatási intézményeket – iskolákat, mezőgazdasági szakszolgálatokat és szociális intézményeket, hogy számukra az állami tulajdonú mezőgazdasági földterület felülete használatba adható, amely alkalmas a tevékenységre, amellyel foglalkoznak, de legtöbb 100 hektárig,
* a felsőfokú intézményeket – karokat és tudományos intézményeket, amelyeknek az alapítója az állam és a büntetőszankciók végrehajtásában illetékes intézményeket, hogy számukra az állami tulajdonú mezőgazdasági földterület felülete használatba adható, amely alkalmas a tevékenységre, amellyel foglalkoznak, de legtöbb 1.000 hektárig,
* az állami tulajdonú jogi személyeket, amelyek regisztráltak az erdészet területén a teendőkre,

**hogy küldjék meg a szükséges dokumentációt** a térítésmentes használatra való jogosultság érvényesítésére a **2024**-es évre Zenta község területén az állami tulajdonú mezőgazdasági földterületekre, **2023. október 31-éig.**

**Szükséges dokumentáció:**

1. Kérelem a térítésmentes használatra való jogosultság érvényesítésére a felelős személy által
2. Az intézmény alapítói aktusát, illetve jogi személy esetében a gazdasági regiszterből a kivonat (nem idősebb hat hónapnál), **amellyel bizonyítja, hogy az alapítója a Szerb Köztársaság, az autonóm tartomány vagy a helyi önkormányzati egység.**
3. A hatásköri, a tudományban, oktatásban, szociális védelemben, mezőgazdaságban, illetve igazságügyben illetékes minisztérium nyilatkozatát, amelyből megállapítható a kérelem benyújtójának jogi státusa, a feltételek meglétének megállapítása céljából a földterület térítésmentes használatára való jog érvényesítését illetően.

A kérelem benyújtói a szükséges dokumentációt ezen nyilvános felhívásból hitelesítetlen másolatban küldik meg, olvashatóak kell, hogy legyenek, miközben a bizottság fenntartja a jogát, hogy szükség esetén kérje megküldött dokumentum az eredetijét vagy hitelesített másolatát.

A kérelem űrlapja átvehető minden munkanapon 7-től 15 óráig a Zentai Községi Közigazgatási Hivatal gazdasági és helyi gazdaságfejlesztési osztályának helyiségeiben, Zentán a Fő tér 1-es szám alatt, II. emelet, 30-as iroda, vagy letölthetik a honlapról [www.zenta-senta.co.rs](http://www.zenta-senta.co.rs).

**A kérelmek és a szükséges dokumentáció megküldésének határideje a jelen nyilvános felhívás szerint 2023. október 31.** A kérelmet, amely a jelen nyilvános felhívásban megállapított dátum letelte után érkezik be, határidőn kívülinek tekintjük és a bizottság azt a benyújtójának bontatlanul visszajuttatja.

A kérelmet a szükséges dokumentációval közvetlenül az iktatóba kell benyújtani vagy posta útján küldeni, zárt borítékban, az elülső oldalon a megjelöléssel: Kérelem a mezőgazdasági földterület térítésmentes használatára a 2024-es évben, *Zenta község területén a mezőgazdasági földterületek védelme, rendezése és használata éves programjának a kidolgozásában illetékes bizottságnak,*a következő címre: Zentai Községi Közigazgatási Hivatal, gazdasági és helyi gazdaságfejlesztési osztály, Zenta, Fő tér 1, a boríték hátulján fel kell tüntetni a kérelem benyújtójának a megnevezését / családi és utónevét és a lakcímét.

A kapcsolattartó személy minden információt illetően ezzel a nyilvános felhívással kapcsolatban Kóródi Mihály, telefonszáma: 024/655-427, e-mail: [misi@zenta-senta.co.rs](mailto:misi@zenta-senta.co.rs), vagy személyesen a Zentai Községi Közigazgatási Hivatal gazdasági és hely gazdaságfejlesztési osztály helyiségeiben, Zenta, Fő tér 1, I. emelet, 30-as számú iroda.

A jelen nyilvános felhívást közzé kell tenni Zenta Község Hivatalos Lapjában, a Zentai Községi Közigazgatási Hivatal hirdetőtábláján és a helyi irodákban, valamint Zenta község honlapján.

Czeglédi Rudolf s.k.

A KÖZSÉG POLGÁRMESTERE